पाएं अपने शहर की ताज़ा ख़बरें और फ्री ई-पेपरडाउनलोड करें
पत्नी से बहस के बाद पति ने खुद को चाकू मार घायल कर लिया। वह गले में चाकू मार आत्महत्या करने की कोशिश की। जिससे वह गंभीर रूप से घायल हो गया। घटना मलयपुर थानाक्षेत्र के बस्ती गांव की है। मंगलवार की अहले सुबह मुन्ना साव का 24 वर्षीय मनीष उर्फ पुत्र गोलू साव अहले सुबह खुद को मारने का प्रयास किया। घटना के बाद जब दरवाजा के पास बेटे की दर्द से कराहने की आवाज सुनकर पिता व अन्य लोग कमरे के अंदर पहुंचे तो हालत देख दंग रह गए। आनन फानन में परिजनों ने गंभीर रूप से घायल बेटे को शहर के एक निजी क्लीनिक में भर्ती कराया जहां युवक की स्थिति को गंभीर देखते हुए डाक्टर ने प्राथमिक उपचार के बाद बेहतर इलाज के लिए पटना रेफर कर दिया। जानकारी के अनुसार युवक की शादी बीते एक सप्ताह पूर्व झाझा थाना क्षेत्र के रजला गांव में हुई थी। दबी जुबान में ग्रामीणों ने बताया कि बेटे ने पिता से शादी के बाद रिसेप्शन करने की मांग की और पिता ने इंकार कर दिया। इसी आक्रोश में बेटे ने आत्महत्या करने की कोशिश की। चकाई के थानाध्यक्ष विजय कुमार ने बताया कि ामले की जांच कर कार्रवाई होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn